
RAPORT  COMUN

asupra proiectului de Lege privind constituirea Fondului social pentru acordarea de ajutor suplimentar familiilor şi persoanelor singure, cu venituri reduse şi care utilizează gaze naturale, păcură sau alţi combustibili lichizi pentru încălzirea locuinţei
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru industrii şi servicii au fost sesizate, prin adresa nr. PLx 469/2010 din 14 septembrie 2010, cu dezbaterea pe fond a proiectului de Lege privind constituirea Fondului social pentru acordarea de ajutor suplimentar familiilor şi persoanelor singure, cu venituri reduse şi care utilizează gaze naturale, păcură sau alţi combustibili lichizi pentru încălzirea locuinţei. 

La întocmirea prezentului raport, Comisiile au avut în vedere: 

· avizul favorabil al Consiliului Legislativ (nr.262/18.03.2010)

· avizul negativ al Comisiei pentru buget, finanţe şi bănci (nr.426/13.10.2010)

· avizul negativ al Comisiei juridice, de disciplină şi imunităţi (nr.31/744/28.09.2010)

· avizul favorabil al Comisiei pentru egalitatea de şanse pentru femei şi bărbaţi (nr.37/709/29.09.2010)

· punctul de vedere negativ al Guvernului (nr.1302/18.05.2010).

Proiectul de lege are ca obiect de reglementare crearea cadrului legal pentru constituirea Fondului social pentru acordarea de ajutor suplimentar familiilor şi persoanelor singure, cu venituri reduse şi care utilizează gaze naturale, păcură sau alţi combustibili lichizi pentru încălzirea locuinţei, pentru realizarea unei destinaţii precise a sumelor colectate în acest sens. Se preconizează că Fondul social se va constitui din sumele reprezentând sponsorizări ale producătorilor interni şi distribuitorilor de gaze naturale, de petrol şi de energie electrică.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile Regulamentului Camerei Deputaţilor, Comisiile au dezbătut proiectul de lege în şedinţe separate. 

La şedinţa Comisiei pentru industrii şi servicii din data de 11 septembrie 2013 au fost prezenţi 30 deputaţi din totalul de 32 membri.
La şedinţa Comisiei pentru muncă şi protecţie socială din data de 8 octombrie 2013 şi-au înregistrat prezenţa 26 deputaţi din totalul de 27 membri. 
La dezbateri a participat ca invitat, în conformitate cu prevederile art.55 din Regulamentul Camerei Deputaţilor, doamna Georgeta Bratu, Secretar de Stat în Ministerul Muncii, Familiei, Protecţiei Sociale şi Persoanelor Vârstnice.

Raportul comisiilor a fost adoptat cu unanimitate de voturi.

Proiectul de lege a fost adoptat de Senat în şedinţa din 8 septembrie 2010.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, Comisiile propun Plenului Camerei Deputaţilor respingerea proiectului de lege, întrucât iniţiatorul propunerii legislative nu precizează sursele de finanţare necesare aplicării măsurilor propuse, încălcându-se prevederile art.138 din Constituţia României, republicată.
PREŞEDINTE,




PREŞEDINTE,

Florin Iordache




Iulian Iancu
SECRETAR,





SECRETAR,


Mihăiţă Găină




Antal Istvan






Întocmit,
Consilier parlamentar Decebal Stănescu

